Hauwei
తెలంగాణ పాఠశాలల్లో ‘హువేయి ‘డిజిటల్‌ అక్షరాస్యత
హైదరాబాద్‌: డిజిటల్‌ ఇండియాకు తన మద్దతునిస్తున్నచైనా కంపెనీ హువేయి దేశవ్యాప్తంగా పాఠశాల విద్యార్ధుల్లో డిజిటల్‌ అక్షరాస్యతను మెరుగుపరిచే లక్ష్యాన్ని చేపట్టింది. హువాయి సామాజిక బాద్యత నిర్వహణ పథకం కింద తెలంగాణలోని పాఠశాలల డిజిటైజేషన్‌కు ముందుకు వచ్చింది. ఛారిటీస్‌ ఎయిడ్‌ ఫౌండేషన్‌తో హువేయి ఒప్పందం చేసుకుంది. తెలంగాణ రాష్ట్ర ఐటిశాఖ మంత్రి కెటి రామారావు, సిఎఎఫ్‌,హువేయిలు ఇందుకు సంబం ధించి ఒప్పంద పత్రాలపై సంతకాలు చేసాయి. తెలం గాణలో ఎంపికచేసిన ప్రభుత్వ పాఠశాలల్లో డిజిటల్‌ అక్షరాస్యతను ప్రోత్సహించే దిశగా కంప్యూటర్లు, ఇంటర్నెట్‌ సదుపాయాలను సమకూర్చడంతోపాటు అవసరమైన బోధన ఉపకరణాలు సాప్ట్‌వేర్‌ ఉపకరణా లను అందిస్తుంది. తెలంగాణ విద్యార్ధుల భవిష్యత్తుకు డిజిటల్‌ పునాదులు వేసేందుకు హువాయి ముందుకు రావడం ముదావహమని ఐటి మంత్రి కెటిఆర్‌ ఈ సందర్భంగా అభినందించారు. ఈ ప్రణాళిక విజయవంతం అయ్యేందుకు అవసరమైన అన్ని సదుపాయాలు కల్పిస్తామన్నారు. హువాయి టెలికమ్యూనికేషన్స్‌ భారత్‌ షిఇఒ జెచేన్‌ మాట్లాడుతూ డిజిటల్‌ యుగంలో ప్రతిరంగంలో కంప్యూటర్ల వినియోగం పెరిగిందని, డిజిటల్‌ ఇండియాకు మద్దతుగా విద్యార్థులను తీర్చిదిద్దేందకు ఈ ఒప్పందం చేసుకున్నట్లువివరించారు. హువాయి ప్రస్తుతం దేశంలోని తెలంగాణ, యుపి, ఆంధ్రప్రదేశ్‌, మహారాష్ట్ర, రాజస్థాన్‌, తమిళనాడు, బీహార్‌, హరియానాల్లో ప్రభుత్వ పాఠశాలల్లో డిజిటైజేషన్‌ అమలుచేస్తోంది.